text: Drømmen om mode på tv
  07 maj 2010 kl. 15.02
  14-årig designer fra Vejen troede, hans store drøm skulle blive virkelighed i et nyt tv-program på tv3. Den drøm brast, men ham vil stadig være mode-designer.
  Christian Adamsen fra Vejen elsker mode. Han har syet, siden han var lille. Hans mor, Lotte, fortyæller, at han syedetøj til Barbie-dukker, da han var tre-fire år. Hun har altid vidst, det ville gå den vej.
  
  Lang tids arbejde
  I de sidste fire måneder har Christian Adamsen brugt tiden på at designe en kjole-kollektion. Planen var, at kollektionen skulle bruges til et nyt program på tv3, med navnet "Drømmen". 
  Midt i tegninger, stof og kollektions-prøver, fik han at vide, at tv-programmet alligevel ikke blev til noget.
  - Jeg blev ked af det og chokeret. Jeg har jo ikke bare brugt en uge. Jeg har jo brugt lang tid, siger Christian.
   
  
  Han vil noget flot
  Selv om den drøm ikke blev til noget, går Christian Adamsen målrettet efter et liv med catwalk, podier og et internationalt gennembrud. De ideer, han har i hovedet, kan han få ned på papiret, og han vil gerne bruge sin kreativitet til at lave noget flot. 
  I tre år har Christian Adamsen vidst, hvad han gerne vil lave, når han bliver voksen. Det har betydet, at han nu satser alt på sin store drøm. Resten af familien støtter den kommende mode-designer.
  Lotte Adamsen håber, det lykkes for Christian, og hun vil hjælpe ham med at nå målet.
  